b'\n_START_ARTICLE_\nSQL\n_START_PARAGRAPH_\nSQL ali strukturirani povpra\xc5\xa1evalni jezik za delo s podatkovnimi bazami (angl. Structured Query Language) je najbolj raz\xc5\xa1irjen in standardiziran povpra\xc5\xa1evalni jezik za delo s podatkovnimi zbirkami, s programskimi stavki, ki posnemajo ukaze v naravnem jeziku. Dolo\xc4\x8den je z ANSI/ISO SQL standardom. SQL standard se je razvijal od leta 1986 in danes obstaja ve\xc4\x8d razli\xc4\x8dic. Oznaka SQL-92 se navezuje na standard izdan v letu 1992, SQL:1999 se navezuje na standard izdan leta 1999, SQL:2003 se navezuje na razli\xc4\x8dico iz leta 2003 in tako naprej. Izraz SQL standard uporabljamo za poimenovanje trenutne razli\xc4\x8dice SQL standarda v vsakem \xc4\x8dasovnem obdobju.'